ตามที่มีประชาชนร้องเรียนผ่าน Platform Traffy Fondue ความว่า พบมีการจอดรถจักรยานยนต์และวางสิ่งของกีดขวางบนทางเท้า บริเวณริมถนนสรรพาวุธ นั้น                                                                           สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงทันทีหลังจากรับแจ้ง (แจ้งเมื่อเวลา 13.22 น. ของวันที่ 3 กรกฎาคม 2566) ขณะตรวจสอบพบมีรถจักรยานยนต์จอดอยู่บนทางเท้าจริงตามที่รับแจ้ง เบื้องต้นได้พบผู้เป็นเจ้าของรถซึ่งประกอบอาชีพขายอาหารตามสั่งอยู่ในตึกแถวบริเวณใกล้เคียง จึงได้เรียกทั้งคู่ออกมารับทราบข้อกล่าวหา และแจ้งให้ทราบถึงโทษความผิดของการจอดรถบนทางเท้า เบื้องต้นได้ว่ากล่าวตักเตือนด้วยวาจา และให้ทำการเคลื่อนย้ายรถออกจากทางเท้าทันที ได้รับความร่วมมือด้วยดี โดยได้กำชับห้ามมิให้นำรถขึ้นไปจอดบนทางเท้าอีก หากครั้งต่อไปพบว่ามีการฝ่าฝืนหลังจากมีการพูดคุยทำความเข้าใจกันแล้ว จะดำเนินการจับกุมและเชิญตัวเปรียบเทียบปรับเพื่อบังคับการให้เป็นไปตามกฎหมายอย่างเคร่งครัด อย่างไรก็ดีต้องขอขอบคุณข้อมูลที่ผู้แจ้งพบเห็นแล้วแจ้งเข้ามาให้ทางเขตบางนาทราบ ท่านถือเป็นส่วนหนึ่งในการช่วยทางราชการในการสอดส่องดูแลความไม่เป็นระเบียบเรียบร้อยของบ้านเมืองอีกทางหนึ่ง แต่ถ้าหากเจ้าหน้าที่พบเห็นการกระทำผิดเองก็ได้ดำเนินการกับผู้ฝ่าฝืนทุกรายมาโดยตลอดอย่างต่อเนื่อง
จอดรถวางสิ่งกีดขวางบนฟุตบาต
มีปัญหานี้ตลอด ซ้ำซาก เตือนวาจาอย่างเดียวไม่น่าจะพออีกต่อไป อยากให้ปรับ รวมถึงการตั้งร้านประกอบอาหารบนทางเท้า